**שאלות חזרה מסכת עירובין**

**פרק א'**

**משנה א'**

1. **מהו דין מבוי שגבוה מ20 אמה?** תנא קמא- ימעט, ר' יהודה- לא צריך
2. **מהו הרוחב הגדול ביותר למבוי?** עשר אמות.
3. **מהי צורת הפתח?** משקוף ומזוזות.
4. **מהם שני הפתרונות לרוחב זה?** א. למעט, ב. לעשות צורת הפתח.

**משנה ב'**

1. **מהי לחי?** קורת עץ שמונת בצד הכניסה למבוי.
2. **מהי קורה?** קורת עץ שמונחת מעל כניסת המבוי**.**
3. **מה תפקידן?** **ל**הבדיל בין המבוי לרשות הרבים כדי שלא יעברו בטעות בשבת מהמבוי לרשות הרבים.
4. **מהם שלושת הדעות בנוגע לכמות ומספר הקורות והלחיין?** א. קורה +לחי (בית שמאי). ב. או קורה או לחי (בית הלל) ג. שני לחיין (רבי אליעזר)

**משנה ג'**

1. **מהו גודל אריח?** טפח וחצי (=חצי לבנה שגודלה שלושה טפחים).
2. **מהו הרוחב המינימלי לקורה?** לפחות טפח (=רוחב שיכול להכיל בתוכו אריח)

**משנה ד'**

1. **מה זה 'בריאה כדי לקבל אריח' ומה ההבדל בינה לבין 'רחבה כדי לקבל אריח'**? בריאה- קורה חזקה מספיק כדי להחזיק אריח. רחבה- קורה בגודל מספיק לקלוט אריח גם אם אינה יכולה באמת לקבל אריח כי אינה חזקה מספיק.

**משנה ה'**

1. **איך יודעים אם יש בקורה עגולה (כעין גליל ארוך) גודל מספיק לקורה?** אם יש היקף של שלושה טפחים לגליל, אז הקורה בגודל מספיק.

**משנה ו'**

1. **מהו הגובה המינימלי ללחי?** עשרה טפחים
2. **מהו הרוחב המינימלי ללחי (מחלוקת)?** דעה א (תנא קמא)- כל רוחב, אפילו קטן מאוד, דעה ב' (ר' יוסי)- רוחב של שלושה טפחים.

**משנה ח'**

1. **מהם התנאים למחיצות של שיירה שחנתה בשבת?** גובה עשרה טפחים ושיהיה יותר חלק בנוי במחיצה מאשר פרצות.

**משנה ט'**

1. **איזה רווח מקסימלי צריך בין החבלים על מנת שישמשו כמחיצה?** שלושה טפחים בין חבל לחבל.
2. **כמה צריך להיות עובי החבלים ביחד על מנת שישמשו כמחיצה?** לפחות טפח**.**

**משנה י'**

1. **באיזה מקרה נוהג דין של מחיצה עם קנים ברווחים של שלושה טפחים (מחלוקות)?** דעה א' (ר' יהודה)- בשיירה בלבד. דעה ב' (חכמים)- בכל מקום ובכל מצב.
2. **אילו ארבעה דברים הקלו חכמים במחנה של מלחמה?** א. אפשר להביא עצים למחנה מכל מקום ולא חוששים לגזל, ב. פטורים מנטילת ידים, ג. מותר לאכול תבואה שלא יודעים אם עישרו אותה, ד. יכולים ללכת ולטלטל בשבת אף בלי עירוב.

**פרק ב'**

**משנה א'**

1. **מהם 'פסין לביראות' ומה תפקידם?** עמודים שמסמלים גדרות לבאר, מיועדים להבאת הבהמות לבאר בשבת ללא חשש הוצאה מרשות לרשות.
2. **מהם 'דיומדין'?** עמודים/גדרות קטנים בצורת האות ר' **,** משמשים כ'פסין לביראות'.
3. **מהן 'רבקות'?** קבוצת פרות שמושכות עול ביחד.

**משנה ב'**

1. **מהו שיעור השטח שצריך להישאר כשמקריבים את הדיומדין לבאר?** שטח שמספיק להכנסת ראשה ורובה של בהמה.
2. **מהו התנאי להגדלת השטח של פסי הביארות?** שיוסיף עוד עמודים ישרים בין הדיומדין כשיעור.

**משנה ג'**

1. **מהו קרפף?** שטח מחוץ לעיר שמיועד לאגירת עצים.

**משנה ד'**

1. **מהי 'חגורה' בלשון המשנה?** מחיצה.
2. **מה גובהה?** עשרה טפחים

**משנה ה'**

1. **מהו גודל הקרפף?** 70 אמה וקצת.
2. **מהי שומירה?** ביתן שמירה. ('בודקה' בלע"ז)
3. **מהם 'בור שיח ומערה?** סוגי חפירות שונות.

**משנה ו'**

1. **מה דין אנשי חצר ששכח אחד מהם לערב?** השוכח ואנשי ביתו אסורין להוציא ולהכניס מביתם ושאר אנשי החצר מותרין.
2. **מהם 'עקרבנין', ולמה יכולים לשמש?** סוג צמח מר, ויכולים לשמש כמרור כפסח.

**פרק ג'**

**משנה א'**

1. **באילו סוגי אוכלין/משקין אסור להשתמש כעירוב?** במים ובמלח
2. **באילו עוד עניינים דברים אלו לא נחשבים כאוכלין?** בנוגע לכסף מעשר שני ונדר מן המזון.
3. **מהו 'שדה הפרס'?** שדה שנחרש בה קבר.
4. **האם מותר לערב לכהן בבית קברות אף שלא יכול להיכנס לשם?** כן

**משנה ב'**

1. **מה דין עירוב מדמאי?** נחשב עירוב.
2. **מה דין עירוב מטבל?** לא נחשב עירוב**.**
3. **מה דין השולח את ערובו ביד חרש, שוטה וקטן?** העירוב תקף רק אם אמר לאדם אחר לקבל ממנו.

**משנה ג'**

1. **מה דין מי ששם את העירוב באילן?** מעל עשרה טפחים- לא נחשב עירוב. מתחת לעשרה טפחים- העירוב כשר.
2. **מה דין השם את העירוב בבור?** כשר בכל עומק.
3. **מהו קונדס?** מוט ארוך.

**משנה ד'**

1. **מה הדין בעירוב שהתגלגל מחוץ לתחום ונפל עליו גל/נשרף/נטמא אף לכהנים?** אם המקרה קרה לפני כניסת שבת- העירוב לא נחשב, אם קרה לאחר כניסת שבת- העירוב נחשב.
2. **מיהו חמר גמל?** אדם שמוליך חמור וגמל, החמור לפני האדם והגמל מאחוריו, יוצא שהאדם צריך להיות בין שניהם.
3. **מה מה העיד אבטלמוס משום חמישה זקנים?** שספק עירוב כשר.

**משנה ה'**

1. **כמה מרחב יש לאדם מעירובו לכל צד?** אלפיים אמה.
2. **האם אדם יכול להתנות שבמקום שיהיה לו אלפיים אמה מכל צד, יהיה לו אם ירצה, ארבעת אלפים אמה מצד אחד?** כן

**משנה ז'**

1. **מה דעת ר' יהודה באדם שחושש שמא יתעבר אלול ויהא בראש השנה שני ימים?** עושה שני עירובין- אחד לכל יום, אחד למזרח ואחד למערב או שמניח עירוב אחד ואומר שיחשב רק ליום אחד משני הימים וביום השני יהיה לו דין רגיל של אלפיים אמה מעירו לכל כיוון.

**משנה ח'**

1. **מהי 'כלכלה'?** סל פירות**.**
2. **האם יש בראש השנה קדושה אחת לשני הימים או שני קדושות?** ר' יהודה- שני קדושות, חכמים- קדושה אחת.

**משנה ט'**

1. **מיהו 'העובר לפני התיבה'?** החזן.
2. **מה דין הזכרת ראש חודש בראש השנה לשיטת ר' דוסא בן הורכנוס?** בשני הימים מזכיר בלשון ספק.

**פרק ד'**

**משנה א'**

1. **מהי 'רוח רעה'?** שיגעון.
2. **מהו דין אדם שהוצא בשבת שלא בשליטתו מחוץ לתחום?** יש לו ארבע אמות לכל צד**.**
3. **מה הדין אם הוחזר שלא בשליטתו?** נחשב כאילו לא יצא ומותר ללכת בכל התחום שהוחזר אליו.
4. **מהו סהר?** מקום מוקף חומה שמעמידים בו בהמות.

**משנה ב'**

1. **מה הורה רבן גמליאל בספינה שנכנסה לנמל לאחר כניסת שבת ומדוע?** שמותר לרדת מהספינה ולהיכנס לעיר, מפני שראה שנכנסו לתחום העיר לפני החשיכה.

**משנה ג'**

1. **מהו דינו של מי שיצא מהתחום לצורך פיקוח נפש והודיעו לו שמה שהיה אמור לעשות נעשה כבר?** יש לו אלפיים אמה לכל כיוון מהמקום שעמד בו כשהודיעו לו, ואם היה בתוך התחום של העיר אז נחשב כאילו לא יצא מהעיר ויכול ללכת בכל תחומה.

**משנה ה'**

1. **מה דינו של אדם שישן בדרך ולא ידע שהחשיך כשישן?** ריב"ן-יש לו אלפיים אמה לכל כיוון, חכמים- ארבע אמות.

**משנה ו'**

1. **מה דין שני אנשים שיש להם ד' אמות לכל כיוון ולכל אחד יש מתוכם ב' על ד' אמות שחופפות עם השני?** מותרים לאכול ביחד בשטח שחופף אבל לא בשטח השני שאינו חופף.

**משנה ז'**

1. **מה ההבדל בין אדם האומר על עץ שביתתי תחתיו לבין אדם האומר 'שביתתי בעיקרו'?** האומר תחתיו- לא נחשב כעירוב, האומר בעיקרו- נחשב עירוב.

**משנה ח'**

1. **מה דינו של אדם שאינו בקיא בהלכה שאמר 'שביתתי במקומי'?** יכול ללכת אלפיים אמה לכל כיוון ממקומו.

**משנה י'**

1. **מה דינו של אדם שרצה לערב ולא עירב?** ר' יהודה-יכול ללכת בתחום העירוב אך בני עירו לא, ר' מאיר- יכול ללכת רק בתחום המשותף לתחום העיר ולתחום העירוב.

**משנה י"א**

1. **מה דינו של היוצא מחוץ לתחום?** תנא קמא: לא יכנס בחזרה, ר' אליעזר: אם יצא שתי אמות מהתחום-יחזור, שלוש אמות- לא יחזור.

**פרק ה'**

**משנה א'**

1. **מהו 'עיבור ערים'?** הרחבת שטח העיר קודם שמודדים את השטח שמחוצה לה.
2. **מהם 'גדודיות'?** קירות של בתים שחרבו.
3. **מהם 'נפשות'?** בניינים שעושים על קברים.